CELEX: 32019D1251
Language: et
Date: 2019-07-15 00:00:00
Title: Nõukogu otsus (EL) 2019/1251, 15. juuli 2019, seisukohta kohta, mis võetakse Euroopa Liidu nimel rahvusvahelises suhkrunõukogus seoses 1992. aasta rahvusvahelise suhkrulepingu pikendamisega

23.7.2019   
               
               
                  ET
               
               
                  Euroopa Liidu Teataja
               
               
                  L 195/18
               
            
         NÕUKOGU OTSUS (EL) 2019/1251,
         15. juuli 2019,
         seisukohta kohta, mis võetakse Euroopa Liidu nimel rahvusvahelises suhkrunõukogus seoses 1992. aasta rahvusvahelise suhkrulepingu pikendamisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 207 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     1992. aasta rahvusvaheline suhkruleping (1) (edaspidi „leping“) sõlmiti nõukogu otsusega 92/580/EMÜ (2) ja see jõustus 1. jaanuaril 1993. Leping sõlmiti kolmeks aastaks kuni 31. detsembrini 1995 ning seda on alates sellest ajast korrapäraselt kahe aasta kaupa pikendatud. Viimati pikendati lepingu kehtivust rahvusvahelise suhkrunõukogu otsusega 2017. aasta detsembris ja leping jääb jõusse kuni 31. detsembrini 2019.
                  
               
                     (2)
                  
                  
                     Lepingu artikli 45 lõike 2 kohaselt võib rahvusvaheline suhkrunõukogu pikendada lepingut järjestikuste kuni kahe aasta pikkuste ajavahemike kaupa.
                  
               
                     (3)
                  
                  
                     Rahvusvahelise suhkrunõukogu 55. istungil 19. juulil 2019 on kavas teha otsus lepingu pikendamise kohta 31. detsembrini 2021.
                  
               
                     (4)
                  
                  
                     Enne lepingu pikendamise otsust hääletab rahvusvaheline suhkrunõukogu oma 55. istungil ka liidu esitatud ettepaneku üle muuta rahvusvahelisele suhkruorganisatsioonile tehtavaid rahalisi sissemakseid käsitlevaid lepingu sätteid. See ettepanek tuleneb läbirääkimistest, mida komisjon on pidanud kooskõlas nõukogu loaga alustada liidu nimel läbirääkimisi, nimelt nõukogu otsusega (EL) 2017/2242 (3).
                  
               
                     (5)
                  
                  
                     Lepingu muutmise ettepaneku võimalik tagasilükkamine oleks vastuolus liidu eesmärkidega ajakohastada lepingut ja seaks seega lepingu pikendamise kasutegurid kahtluse alla.
                  
               
                     (6)
                  
                  
                     On asjakohane määrata kindlaks rahvusvahelises suhkrunõukogus liidu nimel võetav seisukoht seoses lepingu pikendamisega. Kui lepitakse kokku ka lepingu muutmises, on lepingu pikendamine liidu huvides,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel rahvusvahelises suhkrunõukogus, on hääletada 1992. aasta rahvusvahelise suhkrulepingu pikendamise poolt veel kuni kaheks aastaks, s.o kuni 31. detsembrini 2021.
            Kui aga rahvusvaheline suhkrunõukogu ei kiida heaks liidu ettepanekut muuta rahvusvahelisele suhkruorganisatsioonile tehtavaid rahalisi sissemakseid käsitlevaid lepingu sätteid, takistab komisjon tegemast konsensuse alusel otsust 1992. aasta rahvusvahelise suhkrulepingu pikendamise kohta ning hoidub edasisest hääletamisest selles küsimuses.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 15. juuli 2019
            
               
                  Nõukogu nimel
               
               
                  eesistuja
               
               J. LEPPÄ
            
         
         
            (1)  EÜT L 379, 23.12.1992, lk 15.
         
            (2)  Nõukogu 13. novembri 1992. aasta otsus 92/580/EMÜ 1992. aasta rahvusvahelise suhkrulepingu allkirjastamise ja sõlmimise kohta (EÜT L 379, 23.12.1992, lk 16).
         
            (3)  Nõukogu 30. novembri 2017. aasta otsus (EL) 2017/2242, millega antakse luba alustada läbirääkimisi 1992. aasta rahvusvahelise suhkrulepingu muutmiseks (ELT L 322, 7.12.2017, lk 29).